CELEX: 32013D0456
Language: fi
Date: 2013-07-22 00:00:00
Title: 2013/456/EU: Neuvoston päätös, annettu 22 päivänä heinäkuuta 2013 , Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) tehdyn päätöksen 97/836/EY muuttamisesta

14.9.2013   
            
            
               FI
            
            
               Euroopan unionin virallinen lehti
            
            
               L 245/25
            
         NEUVOSTON PÄÄTÖS,
   annettu 22 päivänä heinäkuuta 2013,
   Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) tehdyn päätöksen 97/836/EY muuttamisesta
   (2013/456/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:
   
               (1)
            
            
               Unioni on neuvoston päätöksellä 97/836/EY (1) liittynyt Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti myönnettyjen hyväksymisien vastavuoroista tunnustamista koskevista ehdoista (vuoden 1958 tarkistettu sopimus).
            
         
               (2)
            
            
               Puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetulla Euroopan parlamentin ja neuvoston direktiivillä 2007/46/EY (2) (puitedirektiivi) korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, osiin ja erillisiin teknisiin yksiköihin. Direktiivillä sisällytettiin Yhdistyneiden Kansakuntien Euroopan talouskomission säännöt ajoneuvojen tyyppihyväksyntää koskevaan EU:n järjestelmään joko tyyppihyväksyntää koskevina vaatimuksina tai vaihtoehtoina unionin lainsäädännölle. Yhdistyneiden Kansakuntien Euroopan talouskomission sääntöjä on direktiivin 2007/46/EY antamisesta alkaen sisällytetty kasvavassa määrin ajoneuvojen tyyppihyväksyntää koskevaan unionin lainsäädäntöön.
            
         
               (3)
            
            
               Sopimuksiin, joihin unioni perustuu, on tehty päätöksen 97/836/EY hyväksymisen jälkeen muutoksia. Euroopan unionin toiminnasta tehty sopimus on merkittävällä tavalla muuttanut sitä menettelyä, jota unionin ja kansainvälisten järjestöjen välisiä sopimuksia tehtäessä on noudatettava, minkä vuoksi päätös 97/836/EY on tarpeen mukauttaa uusien menettelyjen mukaiseksi.
            
         
               (4)
            
            
               Menettely, jolla vahvistetaan unionin Yhdistyneissä Kansakunnissa esitettävä kanta, joka koskee Yhdistyneiden Kansakuntien Euroopan talouskomission sääntöjen tai Yhdistyneiden Kansakuntien Euroopan talouskomission sääntöihin tehtävien muutosten hyväksymistä, olisi mukautettava Euroopan unionin toiminnasta tehdyn sopimuksen 218 artiklan 9 kohdassa vahvistettujen uusien menettelyjen mukaiseksi.
            
         
               (5)
            
            
               Samaa menettelyä olisi noudatettava myös silloin, kun unioni päättää soveltaa sellaisia Yhdistyneiden Kansakuntien Euroopan talouskomission sääntöjä, joihin se ei ollut sitoutunut liittyessään tarkistettuun sopimukseen, tai lakata soveltamasta aiemmin hyväksymäänsä Yhdistyneiden Kansakuntien Euroopan talouskomission sääntöä.
            
         
               (6)
            
            
               Kun hyväksytään unionin tekemiä muutosehdotuksia tarkistettuun sopimukseen tai päätetään, vastustetaanko ehdotettua muutosta, on asianmukaista soveltaa samaa menettelyä kuin kansainvälisiin sopimuksiin liityttäessä.
            
         
               (7)
            
            
               Päätöstä 97/836/EY olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 97/836/EC seuraavasti:
   
               1)
            
            
               Korvataan 3 artiklan 2 ja 3 kohta seuraavasti:
               ”2.   Tarkistetun sopimuksen 1 artiklan 6 kohdan mukaisesti unioni voi Euroopan unionin toiminnasta tehdyn sopimuksen 218 artiklan 9 kohdassa määrättyä menettelyä noudattaen päättää lakata soveltamasta aiemmin hyväksymäänsä YK:n Euroopan talouskomission sääntöä.
               3.   Tarkistetun sopimuksen 1 artiklan 7 kohdan nojalla unioni voi Euroopan unionin toiminnasta tehdyn sopimuksen 218 artiklan 9 kohdassa määrättyä menettelyä noudattaen päättää soveltaa yhtä, joitakin tai kaikkia YK:n Euroopan talouskomission sääntöjä, joihin se ei ole sitoutunut tarkistettuun sopimukseen liittyessään.”
            
         
               2)
            
            
               Muutetaan 4 artikla seuraavasti:
               
                           a)
                        
                        
                           Korvataan 2 kohta seuraavasti:
                           ”2.   Unioni äänestää YK:n Euroopan talouskomission sääntöehdotuksen tai säännön muutosehdotuksen hyväksymisen puolesta, jos ehdotus on hyväksytty Euroopan unionin toiminnasta tehdyn sopimuksen 218 artiklan 9 kohdassa määrätyn menettelyn mukaisesti.”
                        
                     
                           b)
                        
                        
                           Poistetaan 4 kohta. Viittauksia 4 artiklan 4 kohtaan direktiivissä 2007/46/EY ja Euroopan parlamentin ja neuvoston asetuksessa (EY) N:o 661/2009 (3) pidetään viittauksina 4 artiklan 2 kohtaan.
                        
                     
         
               3)
            
            
               Korvataan 5 artikla seuraavasti:
               ”5 artikla
               1.   Unionin puolesta sopimuspuolille tehtävistä ehdotuksista tarkistetun sopimuksen muuttamiseksi päätetään Euroopan unionin toiminnasta tehdyn sopimuksen 218 artiklan 6 kohdan a alakohdassa määrätyn menettelyn mukaisesti.
               2.   Päätös siitä, esitetäänkö vastalause toisen sopimuspuolen tekemään tarkistetun sopimuksen muutosehdotukseen vai ei, tehdään Euroopan unionin toiminnasta tehdyn sopimuksen 218 artiklan 6 kohdan a alakohdassa määrätyn menettelyn mukaisesti.
               Jos tätä menettelyä ei ole saatettu päätökseen yhtä viikkoa ennen tarkistetun sopimuksen 13 artiklan 2 kohdassa säädetyn määräajan päättymistä, unioni esittää muutosta koskevan vastalauseen ennen määräajan päättymistä.”
            
         
               4)
            
            
               Muutetaan liite III seuraavasti:
               
                           a)
                        
                        
                           Muutetaan 1 kohta seuraavasti:
                           
                                       i)
                                    
                                    
                                       Korvataan ensimmäinen kappale seuraavasti:
                                       ”Unioni osallistuu työohjelman painopistealueiden käsittelyyn tarvittaessa sen menettelyn mukaisesti, josta määrätään Euroopan unionin toiminnasta tehdyn sopimuksen 218 artiklan 3 ja 4 kohdassa yhdessä sen 207 artiklan 2 kohdan kanssa.”
                                    
                                 
                                       ii)
                                    
                                    
                                       Korvataan kolmannen kappaleen ensimmäinen virke seuraavasti:
                                       ”Valmisteluvaiheen jälkeen komissio toimii unionin edustajana tarkistetun sopimuksen 1 artiklassa määrätyssä hallintokomiteassa, sen mukaisesti mitä määrätään Euroopan unionin toiminnasta tehdyn sopimuksen 207 artiklassa.”
                                    
                                 
                     
                           b)
                        
                        
                           Korvataan 2 kohdan toisen kappaleen toinen virke seuraavasti:
                           ”Tämän vuoksi komissio toimittaa ehdotuksensa heti, kun YK:n Euroopan talouskomission sääntöehdotuksen kaikki pääkohdat ovat tiedossa.”
                        
                     
         2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 22 päivänä heinäkuuta 2013.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EYVL L 346, 17.12.1997, s. 78.
   
      (2)  EUVL L 263, 9.10.2007, s. 1.
   
      (3)  EUVL L 200, 31.7.2009, s. 1.